روسیه و قطر، امریکا قوشمه ایالتلری نینگ افغانستان خاص نماینده سی زلمی خلیلزاد بیلن طالبان اورته سیده گی اوچره شوولرنی قولب – قوتلشلرینی بیلدیردیلر.
روسیه تشقی ایشلر وزیری سرگی لاوروف، منطقوی موضوعلر بوییچه اوچره شوولر اوچون قطرنینگ پایتختی دوحه گه سفر قیلیب باردی. بو جایده قطرلیک کسبداشی محمد بن عبدالرحمان آلثانی بیلن مطبوعاتی کنفرانس اویوشتیردی. بو جایده گی بیاناتیده، افغانستانده گی کیلیشماوسیزلیکلرگه ییچیم نینگ فقط سیاسی یوللر آرقه لی ممکن ایکن لیگینی اورغوله دی.
ایککی تینگداش عین دمده امریکا قوشمه ایالتلری نینگ افغانستان خاص نماینده سی زلمی خلیلزاد بیلن طالبان اورته سیده گی اوچره شوولرنی قولب – قوتلشلرینی بیلدیردی.
لاوروف، افغانستانده گی تینچ لیک اوچره شوولرینی یقیندن کوزه تیب تورگن لیکلرینی عین دمده بو توغریده رقابت قیلیش نینگ فایده لی بوله جگینی معلوم قیلیب،
"توقنه شوونی توخته تیش نینگ یگانه یولی روسیه، امریکا قوشمه ایالتلری و منطقه ده گی مملکتلر اورته سیده گی فعالیتلرنی کوپه یتیریش دیر. انه شو افغانستانلیکلرنی دیالوگ گه سوق ایتیشی ممکن" دیدی.
امریکا قوشمه ایالتلری نینگ افغانستان خاص نماینده سی زلمی خلیلزاد، بیشینچی مرته چیققن تینچ لیک اوچره شووی سفریده 28 فبروریده طالبان گروهی نینگ نماینده لری بیلن قطرنینگ پایتختی دوحه ده اوتکزگن اوچره شووینی انچه فایده لی بولیب اوتگن لیگینی بیلدیرگن ایدی.
خلیلزاد، "اوچره شوولر انچه یخشی بیر شکلده دوام ایتماقده، استه – سکین بارماقده بیراق مهم قرارلر بیلن آلغه بارماقده" دیب بیان ایتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
